PRITARTA

 Kėdainių rajono savivaldybės tarybos

 2018 m. kovo d. sprendimu Nr. TS-



**KĖDAINIŲ RAJONO SAVIVALDYBĖS**

**KONTROLĖS IR AUDITO TARNYBA**

**2017 METŲ VEIKLOS ATASKAITA**

**2018 m. kovo 9 d.**

***Savivaldybės Kontrolės ir audito tarnyba*** − subjektas prižiūrintis, ar teisėtai, efektyviai, ekonomiškai ir rezultatyviai valdomas ir naudojamas turtas, kaip vykdomas biudžetas. Kontrolės ir audito tarnyba, vykdydama šią veiklą, prioritetus teikia finansų valdymui, turto naudojimui, kontrolės priežiūrai, vertinimui ir tobulinimui.

Tarnybos veiklos teisinį pagrindą suponuoja Lietuvos Respublikos Konstitucija, 1999 m. gegužės 25 d. Lietuvos Respublikos Seimo ratifikuota 1985 m. spalio 15 d. Europos vietos savivaldos chartija, Lietuvos Respublikos vietos savivaldos įstatymas, kiti įstatymai ir teisės aktai.

*MŪSŲ VERTYBĖS*

*Savo veiklą grindžiame vertybėmis, kurios geriausiai reprezentuoja mūsų profesinį požiūrį į darbą ir vykdomą misiją.*

 *PROFESIONALUMAS*

*Pasitelkę gerąją praktiką, nuolat tobulėjame, priimame objektyvius sprendimus ir kuriame kokybišką rezultatą.*

 *ATSAKINGUMAS*

*Dirbame sąžiningai, esame atsakingi už savo tarnybos rezultatus.*

*BENDRADARBIAVIMAS*

*Veikdami kartu, puoselėdami pagarba ir pasitikėjimu grįstus santykius su suinteresuotomis šalimis, siekiame bendro tikslo.*

 *NOVATORIŠKUMAS*

*Esame smalsūs ir drąsūs ieškodami, atrasdami, išbandydami ir pritaikydami.*

1. ***KONTROLĖS IR AUDITO TARNYBOS FUNKCIJOS***
* atlieka išorės finansinį ir veiklos auditą savivaldybės administracijoje, Savivaldybės administravimo subjektuose ir Savivaldybės kontroliuojamose įmonėse;

*Rengia ir rajono savivaldybės tarybai teikia išvadas*

* dėl pateikto tvirtinti savivaldybės konsoliduotųjų ataskaitų rinkinio, savivaldybės biudžeto ir turto naudojimo;
* dėl Savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už Savivaldybės kontroliuojamų įmonių imamas paskolas;
* dėl suteikiančias Tarybai pagrindą tvirtinti koncesijos konkurso sąlygas ir pagrindines koncesijos sutarties sąlygas; Tarybai nustačius konkurso etapus iki koncesijos sutarties pasirašymo, rengia išvadas galutiniam koncesijos sutarties projektui;
* dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat išvadas dėl iš valstybės vardu paskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;
* nagrinėja iš gyventojų gaunamus prašymus, pranešimus, skundus ir pareiškimus;
* bendradarbiauja su Lietuvos Respublikos valstybės kontrole Lietuvos Respublikos audito institucijomis, įstaigomis, įmonėmis bei Centralizuota vidaus audito tarnyba;

 ***Atlikdama auditus, Tarnyba* inter alia *savo veikloje vadovaujasi:***

* Tarptautinės buhalterių federacijos Tarptautinių audito ir užtikrinimo standartų valdybos Tarptautiniais audito standartais;
* Lietuvos Respublikos valstybės kontrolieriaus patvirtintais: Valstybinio audito reikalavimais, Finansinio ir teisėtumo audito vadovu, Veiklos audito vadovu;
* Lietuvos Respublikos vietos savivaldos įstatymas nustato pagrindinius principus, kuriais grindžiama Tarnybų veikla: nepriklausomumo, teisėtumo, viešumo, objektyvumo ir profesionalumo.

 Visos Tarnybos atliktų auditų ataskaitos ir išvados teikiamos audituotiems subjektams, savivaldybės merui, savivaldybės administracijos direktoriui bei savivaldybės tarybos Kontrolės komitetui, Vyriausybės atstovui. Auditų ataskaitos ir išvados skelbiamos savivaldybės interneto svetainėje [www.kedainiai.lt](http://www.kedainiai.lt). Tarnybos atlikto savivaldybės konsoliduotųjų ataskaitų rinkinio bei savivaldybės biudžeto ir turto naudojimo audito duomenys teikiami Lietuvos Respublikos valstybės kontrolei, jos nustatyta forma ir terminais.

***II.TARNYBOS VEIKLOS PLANAVIMAS IR ORGANIZAVIMAS***

 Siekiant užtikrinti Tarnybai teisės aktais nustatytų funkcijų įgyvendinimą ir tinkamą darbo organizavimą, kiekvienais metais rengiamas ir nustatyta tvarka derinamas bei tvirtinimas Kontrolės ir audito tarnybos veiklos planas, kuriame pateikiami planuojami atlikti auditai, kontrolės funkcijos ir kita veikla, tarnautojams paskirstomos užduotys, numatomi įvykdymo terminai.

 Ataskaitiniais metais Tarnybos veikla buvo vykdoma pagal Savivaldybės kontrolieriaus 2016 m. lapkričio 7 d. įsakymu Nr. K1-18 patvirtintą 2017 metų veiklos planą, kuriame numatyti Tarnybos specialiosios ir bendrosios veiklos uždaviniai. Planas suderintas su Kėdainių rajono savivaldybės tarybos Kontrolės komitetu. Vykdydama veiklos plane numatytas užduotis specialiojoje veiklos srityje, ataskaitiniu laikotarpiu Tarnyba atliko savivaldybės viešojo sektoriaus subjektų grupės finansinius (teisėtumo) auditus:

* 2017 m. birželio 20 d. buvo baigtas savivaldybės 2016 metų konsoliduotųjų ataskaitų rinkinio ir savivaldybės biudžeto lėšų ir turto naudojimo auditas, kurio procedūros buvo atliekamos nuo 2016 m. rugsėjo 9 d. ir apėmė visus savivaldybės viešojo sektoriaus subjektus;
* 2017 m. rugpjūčio 28 d. buvo pradėtas savivaldybės 2017 metų konsoliduotųjų ataskaitų rinkinio ir savivaldybės biudžeto lėšų ir turto naudojimo auditas, kuris numatytas baigti 2018 m. liepos 1 d.

Tarnybos 2017 metų veiklos plane numatyti bendrosios veiklos uždaviniai susiję su Tarnybos, kaip biudžetinės įstaigos, funkcijų vykdymu − tvarkoma buhalterinė apskaita, teisės aktų nustatyta tvarka rengiami ir teikiami biudžeto vykdymo ir finansinių ataskaitų rinkiniai, atliekami darbai, susiję su Tarnybos viešųjų pirkimų atlikimu, dokumentų valdymu ir vykdomos Tarnybos valstybės tarnautojų kompetencijos tobulinimo bei personalo valdymo funkcijos. Be tiesioginių pareigų, susijusių su auditais, Savivaldybės kontrolierius dalyvavo savivaldybės tarybos, komitetų, komisijų posėdžiuose.

 Ataskaitiniu laikotarpiu Kėdainių rajono savivaldybės tarybos sprendimu Tarnyboje patvirtinti keturi etatai. Tarnyboje dirba keturi valstybės tarnautojai, atitinkantys pareigybėms keliamus reikalavimus. Nematome galimybės savo žmogiškųjų išteklių plėsti kiekybine prasme, todėl audito kokybė turi būti užtikrinama keliant valstybės tarnautojų kvalifikaciją, didinant profesionalumą. Darbas organizuojamas taip, kad visos užduotys būtų įvykdytos laiku ir numatytomis apimtimis, atliktų auditų kokybė atitiktų Valstybinio audito reikalavimus.

Tarnybos sėkmė neatsiejama nuo darbuotojų kompetencijos planavimo ir vystymo politikos, o kvalifikacijos tobulinimas visada reiškia ėjimą pirmyn. Darbuotojai savo žiniomis ir gebėjimais didina organizacijos pranašumą, todėl didelį dėmesį 2017 metais skyrėme jų kompetencijai ir kvalifikacijai ugdyti. Buvo susistemintos mokymo temos. Tai vadovavimo, lyderystės ir pokyčių valdymo gebėjimų tobulinimas, analitinių gebėjimų stiprinimas, specialiųjų ir profesinių gebėjimų, reikalingų konkrečioms, nustatytoms funkcijoms vykdyti, naujos įstatyminės bazės pasikeitimams įsisavinti − tai palengvina mokymo poreikio planavimą tarnybos darbuotojams. 2017 m. darbuotojų mokymams ir kvalifikacijos tobulinimui panaudota 3,4 proc. nuo bendro darbo užmokesčio fondo. Dalis organizuotų mokymų renginių buvo įgyvendinti be papildomų lėšų, kaip SKA organizuoti seminarai-mokymai „Geroji praktika-SKAT žingsniai audito efektyvumo link“. Dalyvauta VšĮ CPVA mokymuose „Viešojo ir privataus subjektų partnerystės įvadas ir Naujasis koncesijų suteikimo reglamentavimas“, „Investicijų projektų socialinė ekonominė nauda bei rizikų pasiskirstymas tarp partnerių bei rizikų įtaka sėkmingam partnerystės projektų įgyvendinimui“. Dalyvauta EURORAI seminare „E. vyriausybė ir valstybinis auditas – pažangios praktikos analizė“, kuris vyko Sevilijoje, Ispanijoje.

*Valstybės tarnybos įstatymo 46 str. nustato, kad „Valstybės tarnautojų mokymui skirtos lėšos turi sudaryti ne mažiau kaip 1 procentą ir ne daugiau kaip 5 procentus valstybės tarnautojų darbo užmokesčiui nustatytų asignavimų“.*

Kiekvienas darbuotojas savo kvalifikaciją kėlė vidutiniškai 94 valandas.

Savivaldybių kontrolierių asociacija, kurios nare yra ir mūsų Kontrolės ir audito tarnyba, jau daugiau kaip dešimt metų yra Europos regionų išorės audito institucijų organizacijos – EURORAI narė. Savivaldybės kontrolierė, kaip asociacijos valdybos pirmininkė, dalyvauja EURORAI darbe ir įgyja tarptautinės patirties audito srityje, kuria pasidalija su visais asociacijos nariais.

***III. AUDITŲ MASTAS, REZULTATAI, POVEIKIS***

|  |
| --- |
| **Auditų ir patikrinimų mastas** |
| ***2016 metais pradėti ir 2017 metais užbaigti auditai*** |
| ***Savivaldybės 2016 metų konsoliduotųjų finansinių ataskaitų rinkinio ir savivaldybės biudžeto ir turto naudojimo auditas*** | ***Atliktos audito procedūros analizuojant konsoliduotųjų finansinių ataskaitų rinkinius:*** *46 savivaldybės biudžetinėse įstaigose,* *2 savivaldybės išteklių fondų ir 2 sveikatos priežiūros viešosios įstaigos, 4 kontroliuojamos akcinės ir uždarosios akcinės bendrovės,* *4 kontroliuojamos viešosios įstaigos, nepriskiriamos prie viešojo sektoriaus subjektų.* ***Atlikti biudžeto lėšų ir turto naudojimo teisėtumo ir metinių finansinių ataskaitų rinkinių auditai:****Kėdainių rajono savivaldybės administracija**Kėdainių rajono savivaldybės Šviesioji gimnazija**Kėdainių kultūros centras**Savivaldybės privatizavimo fondas**Savivaldybės iždas****Savivaldybei nuosavybės teise priklausančio ir******patikėjimo teise valdomo valstybės turto 2016 m. statistinių ataskaitų patikrinimas −*** *46 VSS, 11 seniūnijų ir 2 savivaldybės išteklių fonai* |
| ***Kėdainių rajono savivaldybės administracijos lėšų ir turto valdymo, naudojimo ir disponavimo jais teisėtumo, metinių finansinių ataskaitų rinkinio duomenų auditas*** | ***Kelių priežiūros ir plėtros programos lėšų panaudojimo 2016 m. finansinis auditas******Atliktos audito procedūros, lėšų patikrinimas****- Neformaliojo vaikų švietimo lėšų naudojimo patikrinimas (59 programas)* *- Savivaldybės socialinio būsto administravimas** *Savivaldybės administracijos lėšos skirtos:*

 *Mero fondui, administracijos direktoriaus rezervui* *(11-oji „Savivaldybės valdymo tobulinimo“ programa)* *- kitiems subjektams programų priemonėms vykdyti (teisėtumo) audito procedūros:**1. Švietimo ir ugdymo programos (01) priemonė − Kėdainių rajono savivaldybės vaikų vasaros poilsio ir užimtumo bei nusikalstamumo prevencijos programa.**2. Sveikatos apsaugos programos (02) priemonės, kurias vykdo VšĮ Kėdainių ligoninė; VšĮ PSPC ;**3. Socialinės apsaugos plėtojimas programos (03) priemonė „VšĮ „Gyvenimo namai sutrikusio intelekto asmenims“.**4. Kūno kultūros ir sporto plėtra programoje (04) skirta prioritetinių sporto šakų veiklos programoms;**5. Kultūros veiklos plėtros programos (05) dvi priemonės „Sąlygų bendruomeninių organizacijų veiklai sudarymas“ ir „Rajono nevyriausybinių organizacijų (įskaitant bendruomenės organizacijas) plėtros užtikrinimas”.**6. Savivaldybės valdymo tobulinimas programos (11) prevencinė programa „Saugios aplinkos kūrimas ir bendruomenės teisėtvarka“ ir UAB „Kėdbusas“- nuostolingų važiavimo maršrutų kompensavimas;* |
| ***VEIKLOS AUDITAS*** | ***UAB „Kėdainių vandenys“*** |
|  |
| **2017 metais pradėti (atlikti) ir 2018 metais baigiami auditai** |
| ***Savivaldybės 2017 metų konsoliduotųjų finansinių ataskaitų rinkinio ir savivaldybės biudžeto ir turto naudojimo auditas*** | ***Savivaldybės 2017 metų biudžeto ir turto bei konsoliduotųjų ataskaitų rinkinio audito strategijos sudarymas******Audito procedūros vidaus kontrolės srityje:****Kėdainių rajono savivaldybės administracija:**- Administracijos sudarytų rangos sutarčių įsipareigojimų vykdymo patikrinimas;* *Kėdainių specialioji mokykla;**Kėdainių sporto centras;**Kėdainių rajono savivaldybės administracijos miesto seniūnija;**Kėdainių rajono Josvainių gimnazija;**Kėdainių rajono Krakių Mikalojaus Katkaus gimnazija;* |
| ***Gyventojų skundai*** |
| ***Dėl daugiabučių namų bendrijų veiklos ir apskaitos klausimų*** | ***3 tikrinimai (P. Lukšio g. 2 namo bendrija)*** |

***IV. IŠVADOS SAVIVALDYBĖS TARYBAI***

Pagal ataskaitiniu laikotarpiu galiojusias Lietuvos Respublikos vietos savivaldos įstatymo nuostatas ir remdamasi atliktų auditų rezultatais, Tarnyba parengė ir Savivaldybės tarybos reglamente nustatyta tvarka Kėdainių rajono savivaldybės tarybai pateikė dvi išvadas:

* Dėl Kėdainių rajono savivaldybės ilgalaikės paskolos ėmimo galimybių 1 067 000 Eur ilgalaikę banko paskolą, ankstesnėms paimtoms paskoloms grąžinti;

*2017 m. Savivaldybės prisiimti įsipareigojimai dėl ilgalaikės paskolos, kuri bus skirta ankstesnių paskolų grąžinimui, neturės įtakos Savivaldybės skolos dydžiui, metiniam Savivaldybės grynojo skolinimosi limitui. Savivaldybės taryba gali priimti sprendimą imti iki 1 067 000 Eur ilgalaikės paskolos ankstesnių paskolų grąžinimui.*

* Dėl Kėdainių rajono savivaldybės 2016 metų konsoliduotųjų ataskaitų rinkinio, savivaldybės biudžeto lėšų ir turto naudojimo;

|  |  |
| --- | --- |
| **Besąlyginė nuomonė dėl konsoliduotųjų finansinių ataskaitų rinkinio** | Mūsų nuomone, Kėdainių rajono savivaldybės 2016 metų finansinių ataskaitų rinkinys parodo tikrą ir teisingą Kėdainių rajono savivaldybės 2016 m. gruodžio 31 d. finansinę būklę, 2016 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus. |
| **Besąlyginė nuomonė dėl biudžeto vykdymo ataskaitų rinkinio** | Mūsų nuomone, Kėdainių rajono savivaldybės 2016 metų konsoliduotųjų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą.  |
| **Besąlyginė nuomonė dėl savivaldybės lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams**  | Mūsų nuomone, Kėdainių rajono savivaldybės konsoliduojamų subjektų grupė visais reikšmingais atžvilgiais 2016 metais savivaldybės lėšas ir turtą valdė, naudojo, disponavo jais teisėtai ir naudojo įstatymų nustatytiems tikslams. |

***Išvada dėl Kelių priežiūros ir plėtros programos lėšų panaudojimo***

Audito metu įvertinti Lietuvos automobilių kelių direkcijai teikiamų ataskaitų duomenys ir pareikšta nepriklausoma nuomonė.

2016 m. Savivaldybės administracija pasirašė dvi finansavimo sutartis, iš viso už 2 109 800,00 Eur:

- 2016-02-22 finansavimo sutartis Nr. S-81/VP-276, sutarties vertė 1 755 800,00 Eur;

- 2016-04-20 finansavimo sutartis Nr. S-279/VP-275, sutarties vertė 354 000,00 Eur.

Faktiškai panaudota 2 101 619,70 Eur.

Audito metu reikšmingų klaidų, teisės aktų pažeidimų, galinčių daryti įtaką 2016 metų ataskaitai apie Kelių priežiūros ir plėtros programos lėšų panaudojimą ir atliktus darbus bei Biudžeto išlaidų sąmatos vykdymo 2016 m. gruodžio 31 d. ataskaitai, nenustatyta. Kėdainių rajono savivaldybės administracijos 2016 metų ataskaitos parengtos pagal teisės aktų reikalavimus ir visais reikšmingais atžvilgiais teisingai nurodo visus atliktus darbus ir lėšų panaudojimą.

*Atliktas auditas suteikė pakankamą pagrindą besąlyginei nuomonei pareikšti dėl 2016 metų ataskaitos apie Kelių priežiūros ir plėtros programos lėšų panaudojimo ir atliktus darbus bei Biudžeto išlaidų sąmatos vykdymo 2016 m. gruodžio 31 d. ataskaitos duomenų.*

***V. REKOMENDACIJOS NE TIK ĮGYVENDINAMOS, BET SUKURIA LAUKIAMĄ POVEIKĮ***

Rekomendacijoms, jų įgyvendinimui ir stebėsenai skiriame ypač daug dėmesio. 2017 m. auditų rekomendacijų įgyvendinimo lygis siekė 85 proc. Nuolatinėmis, kryptingomis ir atkakliomis priemonėmis siekiame, kad rekomendacijų įgyvendinimas būtų orientuotas į laukiamą rezultatą, o ne į procesą. Nuolat renkame informaciją iš audituojamų subjektų, stebime auditų rekomendacijų poveikį. Ne visais atvejais galime stebėti greitą rekomendacijų įgyvendinimo rezultatą. Sisteminiams, esminiams pokyčiams audituotose srityse reikia laiko. Kai kuriais atvejais nepakanka vien Kontrolės ir audito tarnybos ir audituoto subjekto pastangų, todėl aktyviai bendraujame ir bendradarbiaujame sprendžiant rekomendacijų įgyvendinimo klausimus su Kontrolės komitetu, savivaldybės administracija.

 Ataskaitiniu laikotarpiu audituotiems subjektams teiktas rekomendacijas galima išskirti į tris grupes: dėl apskaitos netikslumų; dėl teisės aktų nuostatų, reglamentuojančių viešųjų pirkimų vykdymą, turto valdymą, naudojimą ir disponavimą juo, nesilaikymo atvejų (toliau − teisėtumo sritis); dėl reglamentavimo ir kt. trūkumų.

 Vykdant rekomendacijas ***apskaitos srityje***:

* Sutvarkyta pastato apskaita, t. y. užregistruota tikrąja verte, kaip nekilnojamoji kultūros vertybė (Kėdainių šviesioji gimnazija);
* Teisingai užregistruotos Europos Sąjungos lėšomis finansuojamų projektų sąnaudos (Kėdainių šviesioji gimnazija);
* Patikslintos sukauptų mokėtinų sumų apskaitos operacijos (Kėdainių kultūros centras);
* Už 2017 metus parengtas visas Biudžeto vykdymo ataskaitų rinkinys (aiškinamasis raštas ir priedai) (Savivaldybės administracija);
* Vadovaujantis inventorizacijos komisijos išvada, patikslinta nebaigtos statybos objektų vertė (Savivaldybės administracija);
* Biologinio turto grupės vienetas įvertintas ir finansinėse ataskaitose parodytas tikrąja verte (Savivaldybės administracija);

Įgyvendinant ***viešųjų pirkimų vykdymo srityje*** pateiktas rekomendacijas:

* Patvirtintas mažos vertės pirkimų tvarkos aprašas, pirkimų sutartys viešinamos centrinėje viešųjų pirkimų informacinėje sistemoje (CVP IS) (Kėdainių šviesioji gimnazija).

***UAB „Kėdainių butai“ ir UAB „Kėdbusas“ neatsižvelgė į ankstesnių laikotarpių auditų metu pateiktas rekomendacijas ir toliau pirkimus vykdo nesivadovaudama viešuosius pirkimus reglamentuojančiais teisės aktais.***

Įgyvendinant ***turto valdymo, naudojimo ir disponavimo juo teisėtumo srityje*** pateiktas rekomendacijas:

* *Kėdainių rajono savivaldybės administracija* iš savo padalinių-seniūnijų nuo 2017 m. sausio 1 d. perėmė vietinės rinkliavos už komunalinių atliekų surinkimą ir tvarkymą administravimą, pradėjo taikyti dvinarę rinkliavos skaičiavimo metodiką;
* 2017 m. spalio 20 d. dėl sutartinių įsipareigojimų nevykdymo Kėdainių rajono savivaldybės administracija nutraukė su UAB „Verslo bitė“ 2015 m. rugpjūčio 13 d. sudarytą sutartį Nr. VP-510 „Stadiono aptarnavimo ir buities pastatas su dengtomis tribūnomis ir teritorijos sutvarkymas“;
* Kėdainių švietimo pagalbos tarnyba atlieka neformaliojo vaikų švietimo programos lėšų, pervestų programų vykdytojams, kontrolę;
* UAB „Kėdainių butai“ , vadovaujantis savivaldybės administracijos patvirtintu tvarkos aprašu, pradėjo tvarkyti savivaldybės socialinio būsto bei savivaldybės būsto nuomos sutarčių, sudarytų nuo 2015 m. gruodžio mėnesio, apskaitą.

Vykdant pateiktas rekomendacijas ***teisinio reglamentavimo srityje***:

* Kėdainių rajono savivaldybės administracijos direktorius pateikė pranešimą Vyriausiajai tarnybinės etikos komisijai dėl Kėdainių „Ryto“ progimnazijos direktoriaus veiksmų jo vadovaujamos įstaigos darbuotojos − sutuoktinės atžvilgiu (interesų konfliktas). Po komisijos išaiškinimo Kėdainių rajono savivaldybė progimnazijos direktoriui parengė rekomendacijas, kaip elgtis sprendžiant sutuoktinės tarnybos eigos klausimus.

*Vyriausioji tarnybinės etikos komisija vienbalsiai nusprendė, kad Kėdainių „Ryto“ progimnazijos direktorius pažeidė Viešųjų ir privačių interesų derinimo valstybinėje tarnyboje įstatymo reikalavimus.*

***UAB „Kėdainių butai“ nevykdo ankstesnių laikotarpių auditų metu pateiktų rekomendacijų*** − ***nepriima sprendimo dėl įsipareigojimų UAB „Kėdainių vandenys“ ( skola nuo 2002 metų) likvidavimo.***

Pagal audituotų subjektų pateiktus dokumentus, patvirtinančius rekomendacijų įgyvendinimą, bei rekomendacijų vykdymo stebėsenos rezultatus, iš 39 ataskaitinio bei ankstesnių laikotarpių pateiktų rekomendacijų yra įvykdytos 33 rekomendacijos (85 proc.), iš jų 5-ių vykdymas stebimas; neįvykdytos 6 rekomendacijos.

***Nustatytas klaidas ir pastebėjimus siūlome taisyti nedelsiant***

 Apie pastebėtas klaidas ir pažeidimus auditų metu informuojame audituojamus subjektus, kad būtų galima kuo anksčiau ištaisyti padėtį, imtis priemonių, ateityje užkirsiančių kelią joms pasikartoti arba jų atsiradimo galimybėms sumažinti. Šios priemonės buvo veiksmingos, nes 25 proc. su teisės aktų reikalavimų nesilaikymu susijusių klaidų ir pažeidimų buvo pašalinta dar auditų metu.

­­­­­­­­­­­­­­­­­­­­­­­Savivaldybės kontrolierė Zita Valiauskienė